Big Jake

***Big Jake*** (títol orichinal en anglés, en aragonés ***Gran Jake***, estrenada en Aragón con o títol en castellano d***'El gran Jack***, en aragonés ***O gran Jack***) ye una cinta de cine estausunidense de cine de western dramatico estrenada l'anyo 1971, dirichida por George Sherman seguntes un guión orichinal de Harry Julian Fink y R. M. Fink, con una banda sonora orichinal d'Elmer Bernstein, una dirección de fotografía William H. Clothier y una producción cinematografica de Michael Wayne ta las productoras Cinema Center Films y Batjac Productions. Fan parte de l'elenco d'actors d'a cinta, entre d'atros, John Wayne, Richard Boone, Maureen O'Hara, Patrick Wayne, Christopher Mitchum, Bruce Cabot, Bobby Vinton, Glenn Corbett, John Doucette, Jim Davis, Bernard Fox, John Agar, Harry Carey Jr., Gregg Palmer, Jim Burk, Dean Smith, Robert Warner, Jeff Wingfield, Everett Creach, Roy Jenson, Virginia Capers, Hank Worden, Ethan Wayne, William Walker, George Fenneman, Tom Hennesy y Chuck Roberson.

En l'anyo 1909 Martha McCandles diriche un gran rancho con l'aduya de sus fillos Jeff, Michael y James. Bel día, una banda dirichida por John Fain asalta lo rancho con gran violencia, asasinando a muitos d'os suyos treballadors, deixando grieument feriu a Jeff y secuestrando a lo fillo d'iste, Jacob ("Little Jake", "Chicot Jake"), nombrau asinas por su avuelo Jacob "Big Jake" McCandles. Os secuestradors fuyen enta Mexico, que se troba amán d'o rancho, y deixan una nota desichindo un rescate d'un millón de dólars. Martha reúne los diners, y mesmo los Texas Rangers que l'exercito estausunidense ufren a suya aduya. Tamién i plega Jacob "Big Jake" McCandles, a qui toz gosan considerar muerto pero que ye landrinando librement como pistolero por o territorio, nomás acompanyau que por un can a qui simplament clama "Can". Big Jake charra con Martha a la sola ta decidir qué fer. Acceptan a colaboración d'os Rangers ta perseguir-los, que marchan en un auto acompanyau por os fillos, entre éls Michael, qui lo fa en una motocicleta. Pero tamién marcha con os diners Big Jake, a caballo, acompanyau nomás que de Can y d'o suyo fidel amigo indio, Sam Naso Luciau. Os secuestradors heban previsto que los seguisen, y fan una emboscada inutilizando los autos, asinas que nomás queda que Big Jake con os diners, encara que a la fin accepta que l'acompanyen os suyos fillos (anque la relación entre éls no ye masiau buena en primeras). John Fain lis fa una visita como mensachero, menazando-los con matar a Jacob si no li pagan os diners u s'escayece cualsiquier problema. O grupo perseguidor dentra en Mexico, a on toz ya saben que levan con els un millón de dólars, y a moniquet os fillos de Big Jake prencipian a confiar una mica mas en su pai.

*Big Jake* s'ambienta en 1909 en Texas en os Estaus Unius y en Mexico, y las suyas escenas se filmoron en Nombre de Dios y atros puestos de Durango, Sombrerete (Zacatecas) y localizacions en Sonora en Mexico.

Ye una cinta que ha recibiu bella nominación a bel premio, encara que sin que iste perteneixca a los premios mas conoixius u destacaus d'o panorama cinematografico internacional.

## Elenco

## Se veiga tamién
* Cine en 1971.
* Cintas de 1971.

## Referencias

## Vinclos externos
*  ''Big Jake'' en Internet Movie Database.
*  ''Big Jake'' en Rotten Tomatoes.
*  ''Big Jake'' en TCM Movie Database.
*  ''Big Jake'' en l**[[American Film Institute Catalog]]'' de l**American Film Institute*.
*  [https://www.boxofficemojo.com/movies/?id=bigjake.htm *Big Jake''] en Box Office Mojo.